તિરુવનંતપુરમ, તા. 5 : કેરળમાં ભગવાન અયપ્પાના સબરીમાલા મંદિરના કપાટ આજે ફરી એક દિવસની પૂજા માટે ખુલ્યા હતા. જેમાં સખત પોલીસ બંદોબસ્ત વચ્ચે ભાવિકોએ સબરીમાલામાં પ્રવેશ કરીને દર્શન કર્યા હતા. હવે આવતીકાલે મંગળવારે અથઝા પૂજા બાદ મંદિર ફરી બંધ કરવામાં આવશે. સબરીમાલાના કપાટ ખુલવા સમયે હિંસા કે ઘર્ષણનો કોઈ બનાવ ન બને તે માટે પહેલી વખત મંદિરના દ્વારે 50 વર્ષથી વધુ વયના મહિલા પોલીસ કર્મચારીને તૈનાત કરવામાં આવ્યા હતા. આ દરમિયાન પમ્બા અને સન્નીધાનમમાં દેખાવો પણ થયા હતા.